bec5daeaf2ac89955690dd0af2c1af85
Δείτε κινούμενα gif στα αποτελέσματα του google
techpress.gr
2020.10

> **Ήρθε η ώρα να προβάλλετε κανονικά κινούμενα gif στα αποτελέσματα των αναζητήσεών σας στο google, χωρίς να χρειαστεί να κάνετε «κλικ» επάνω τους!**


[![gif](https://www.techpress.gr/wp-content/uploads/2015/10/gif.gif)](https://www.techpress.gr/wp-content/uploads/2015/10/gif.gif)Πόσο εκνευριστικό είναι να ψάχνετε για **gif** στο **google** και προκειμένου να δείτε την κίνησή τους, να πρέπει να κάνετε «κλικ» σε καθένα απ’ αυτά που σας προβάλλονται ως αποτελέσματα; Πολύ, γι’ αυτό και σας έχουμε έναν τρόπο για να παρακάμψετε αυτή την ομολογουμένως άβολη διαδικασία για κάτι πολύ καλύτερο και αμεσότερο.
Ακολουθήστε [τον σύνδεσμο αυτό](https://github.com/peeinears/google-gifs-chrome/blob/master/readme.md) και θα βρεθείτε στη σελίδα του **google gifs chrome extension** στο **github**. Ε, κατεβάστε το! Πρόκειται για ένα **πρόσθετο για τον browser της google** το οποίο άπαξ και το ενεργοποιήσετε (από το μενού **extensions** του chrome) θα ενεργοποιήσει την προβολή των gif ως κινούμενες και όχι ως στατικές εικόνες στις σελίδες αποτελεσμάτων της google. Τόσο απλά!

 

[![gif-2](https://www.techpress.gr/wp-content/uploads/2015/10/gif-2.gif)](https://www.techpress.gr/wp-content/uploads/2015/10/gif-2.gif)
Το τελικό αποτέλεσμα βέβαια θα σας φέρει αντιμέτωπους με την επιληψία, ιδίως αν αυτό για το οποίο ψάχνετε περιλαμβάνει πολλά χρώματα ή έντονη κίνηση, όμως σκεφτείτε τον χρόνο που θα γλιτώσετε σε σχέση με το να έπρεπε να «κλικάρετε» κάθε gif που σας ενδιαφέρει. Σε τελική ανάλυση, ακόμα κι αν δεν σας ικανοποιήσει το εν λόγω πρόσθετο, το απενεργοποιείτε ή το απεγκαθιστάτε πλήρως και «καθαρίσατε»!

 

 
9952e3ebea62d8fea935a03b66b7929d
Στείλτε με mail gifs εύκολα και γρήγορα
techpress.gr
2020.10

> **Τέλος οι εποχές που για να στείλει κανείς ένα gifάκι έπρεπε να γυρίσει τον κόσμο ανάποδα. Δείτε πώς λύνεται το θέμα με ένα chrome extension.**


[![giphy](https://www.techpress.gr/wp-content/uploads/2015/05/giphy.gif)](https://www.techpress.gr/wp-content/uploads/2015/05/giphy.gif)Οι απανταχού χρήστες του **chrome** έχουν εδώ και λίγες ώρες έναν ακόμα λόγο να αισθάνονται υπερήφανοι για τον browser τους. Η **giphy** ανακοίνωσε το λανσάρισμα ενός νέου extension για τον φυλλομετρητή ιστοσελίδων (σοβαρά, έτσι αποδίδεται στα ελληνικά η λέξη “browser”) της google, που καθιστά τη συμπερίληψη αρχείων **gifs** σε emails παιχνιδάκι.

 

Το νέο extension έχει τίτλο [**giphy for gmail**](https://chrome.google.com/webstore/detail/giphy-for-gmail/andgibkjiikabclfdkecpmdkfanpdapf?1) και όπως αντιλαμβάνεστε είναι συμβατό με το gmail. Έτσι, όταν πάτε να στείλετε ένα email μέσω του web interface του gmail, θα παρατηρήσετε ότι πλάι στις υπόλοιπες επιλογές σας, έχει προστεθεί και το giphy. Κάνοντας «κλικ» επάνω του, θα ανοίξει ένα νέο παράθυρο γεμάτο από gifs τα οποία εσείς μπορείτε να επιλέξετε και να εισάγετε στο μήνυμά σας. Προκειμένου να βρείτε γρήγορα αυτό που ψάχνετε, μπορείτε να τα φιλτράρετε ανά κατηγορία, να ψάξετε για συγκεκριμένα tags ή μάλλον hashtags και άλλα τέτοια.

 

Μολονότι ο πειρασμός να γεμίσετε κάθε σας μήνυμα με τέτοια gifάκια είναι σίγουρα τεράστιος, θα σας προτείναμε να μην το κάνετε. Ο παραλήπτης κινδυνεύει να πάθει επιληψία ανοίγοντας το mail σας, ενώ ακόμα κι αν τη γλιτώσει, σίγουρα θα είναι πυρ και μανία, βλέποντας τόσα πολλά διαφορετικά στοιχεία στην οθόνη του να κινούνται άναρχα όλα μαζί! Όπως και να ‘χει όμως, ένα όνειρο ετών, μόλις έγινε πραγματικότητα οπότε απολαύστε το!